CELEX: C2004/228/43
Language: fi
Date: 2004-09-11 00:00:00
Title: Asia C-265/04: Kammarrätten i Sundsvallin 17.6.2004 tekemällään päätöksellä esittämä ennakkoratkaisupyyntö asiassa Margaretha Bouanich vastaan Skatteverket

11.9.2004   
            
            
               FI
            
            
               Euroopan unionin virallinen lehti
            
            
               C 228/22
            
         Kammarrätten i Sundsvallin 17.6.2004 tekemällään päätöksellä esittämä ennakkoratkaisupyyntö asiassa Margaretha Bouanich vastaan Skatteverket
   (Asia C-265/04)
   (2004/C 228/43)
   Kammarrätten i Sundsvall on pyytänyt 17.6.2004 tekemällään päätöksellä, joka on saapunut yhteisöjen tuomioistuimeen 24.6.2004, Euroopan yhteisöjen tuomioistuimelta ennakkoratkaisua asiassa Margaretha Bouanich vastaan Skatteverket, seuraaviin kysymyksiin:
   
               1.
            
            
               Onko EY 56 ja EY 58 artiklan mukaista, että jäsenvaltio verottaa kyseisessä jäsenvaltiossa olevasta osakeyhtiöstä maksettavaa lunastuskorvausta osinkona ilman oikeutta vähentää lunastettujen osakkeiden hankintamenoa, jos lunastuskorvaus maksetaan osakkeenomistajalle, joka ei asu eikä oleskele pysyvästi kyseisessä jäsenvaltiossa, kun taas tällaisesta yhtiöstä maksettavaa lunastuskorvausta osakkeenomistajalle, joka asuu tai oleskelee pysyvästi kyseisessä jäsenvaltiossa, verotetaan sen sijaan luovutusvoittona, jolloin lunastettujen osakkeiden hankintameno saadaan vähentää?
            
         
               2.
            
            
               Jos ensimmäiseen kysymykseen vastataan kieltävästi, kammarrätten kysyy lisäksi seuraavaa: jos sen jäsenvaltion, jossa on osakeyhtiön kotipaikka, ja sen toisen jäsenvaltion, jossa on osakkeenomistajan asuinpaikka, välisessä kaksinkertaisen verotuksen välttämistä koskevassa sopimuksessa OECD:n malliverosopimuksen kommentaariin viitaten määrätään alempi verokanta verrattuna siihen verokantaan, jota sovelletaan osakkeenomistajalle ensin mainitussa jäsenvaltiossa ja viimeksi mainitussa jäsenvaltiossa maksettavaan lunastuskorvaukseen, ja jos kyseisessä verosopimuksessa lisäksi myönnetään vähennys, joka vastaa lunastettujen osakkeiden nimellisarvoa, onko tällaisessa tilanteessa edellisessä kysymyksessä mainittujen artiklojen mukaista, että jäsenvaltio soveltaa yllä kuvatun kaltaisia säännöksiä?
            
         
               3.
            
            
               Onko EY 43 ja EY 48 artiklan mukaista, että jäsenvaltio soveltaa yllä kuvatun kaltaisia säännöksiä?